**JUDEŢUL SUCEAVA**

**MUNICIPIULUI CÂMPULUNG MOLDOVENESC**

**Direcția administrație publică - Compartiment resurse umane**

**Nr......................din...................octombrie 2023**

RAPORT DE SPECIALITATE

la proiectul de hotărâre privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică

Compartimentul resurse umane, din cadrul Direcției administrație publică, primind spre analiză prezentul proiect de hotărâre, menționează următoarele:

În conformitate cu prevederile art. 11 din Legea cadru nr. 153/2017 privind salarizarea personalului plătit din fonduri publice, cu modificările și completările ulterioare, stabilirea salariilor se propune de către ordonatorul de credite, conform nomenclatorului de funcții și se aprobă de Consiliul Local.

Potrivit prevederilor Legii nr.103/2023, începând cu data de 01 noiembrie 2022 cuantumul brut al indemnizațiilor lunare de care beneficiază funcțiile de demnitate publică din cadrul autorității publice locale (respectiv primarul și viceprimarul municipiului Câmpulung Moldovenesc) prevăzute în anexa nr. IX lit. C la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare se stabilește prin înmulțirea coeficientului prevăzut de Legea – cadru nr.153/2017, cu salariul minim brut pe țară garantat în plată stabilit potrivit legii pentru anul 2021.

Conform prevederilor art. I alin. (5) din Ordonanța de urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative “în anul 2023, începând cu data de 1 ianuarie, cuantumul sporurilor, indemnizaţiilor, compensaţiilor, primelor şi al celorlalte elemente ale sistemului de salarizare care fac parte, potrivit legii, din salariul brut lunar, solda lunară de care beneficiază personalul plătit din fonduri publice se menţine cel mult la nivelul cuantumului acordat pentru luna decembrie 2022, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii.”

Salariile de bază sunt diferenţiate pe funcţii, grade/trepte și gradaţii. Fiecărei funcţii, fiecărui grad/treapta profesionala îi corespund 5 gradaţii, corespunzătoare tranșelor de vechime în muncă, cu excepţia funcţiilor de demnitate publică și a funcţiilor de conducere pentru care gradaţia aferentă tranșei de vechime în muncă este inclusă la nivel maxim în salariul de bază/indemnizația lunară, conform art. 10 alin (2) și art. 19 din Legea-cadru nr. 153/2017.

Prin Hotărârea Guvernului nr.900 din 28 septembrie 2023, începând cu data de 1 octombrie 2023, salariul de bază minim brut pe țară garantat în plată, prevăzut este de 3300 lei lunar.

Drept urmare salariile de bază lunare corespunzătoare unor funcții contractuale trebuiesc majorate deoarece se află sub nivelul minim stabilit prin Hotărârea Guvernului nr.900/2023.

Ținând cont și de obligativitatea respectării principului ierarhizării salariilor pe verticală, ca urmare a stabilirii salariului de bază minim pe țară de 3330 lei /lunar, prin noua grilă propusă sunt majorate cu aproximativ 15% ( un plus de 5 % procente față de majorarea salarială de 10 % impusă de lege) salariile de bază ale funcțiilor publice cu studii medii și contractuale din cadrul aparatului de specialitate al primarului municipiului Câmpulung Moldovenesc, Serviciului Public Comunitar Local de Evidența Persoanelor și Centrului național de informare, iar salariile de bază ale funcționarilor publici cu studii superioare vor fi menținute la nivelul acordat pentru luna ianuarie 2023.

Ca urmare a celor enumerate anterior, Compartimentul resurse umane consideră că în forma propusă, proiectul privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență Persoanelor și Centrul Național de Informare și Promovare Turistică este oportun și necesar.

**Avizat, Compartiment resurse umane,**

**Director executiv Inspector**

**Crăciunescu Diana – Mihaela Botea Cătălina Mariana**

|  |
| --- |
|  |